Exqrch/javanese-Komodo-pixelgpt huggingface dataset:
Nalika perang Bratayuda satriya iki dadi senopatiné Pandhawa
Drustajumena dadi satriya kang ngawonaké Resi Druna.
Airawata Airawata inggih punika gajah ingkang dipuntresnani sanget déning Bathara Indra, ingkang gadhah sedhérèk kaliyan gajah Puspadenta kagunganipun Prabu Baladewa, gajah Airawata punika asalipun saking samodra Mantana, wonten ing pangeboran samodra Mantana, medalaken Dewi Laksmi, rembulan, gajah airawata, Tirta Amerta, lsp
Airawata punika putri saking Irawati, salah satunggaling putri saking Daksa
Dewi adrika Dewi Adrika inggih punika satunggaling asma widodari wonten ing paringgitan
Wonten ing cariyos nyebataken bilih Dewi Adrika punika widodari ingkang dipunkutuk dados ulam
Wonten ing pagesanganipun ing lepen Jamuna piyambakeipun ngulu spermanipun Prabu Basukiswara ingkang numplak wonten ing toya lepen punika
Kacariyosaken nalika punika spermanipun Prabu Basukiswara dipunwungkus nganggé godhong jati ingkang dipunasta mabur kaliyan manuk alap-alap lan dingge rebutan wonten ing akasa
Ingkang kedahipun dipunaturaken kondur marang papanipun Dewi Girika, ulam manjinganipun Dewi Adrika lajeng ngandhut, salajengipun ulam kasebat katangkep kaliyan Dasabala
lajeng ulam punika dipunasta minggah wonten ing daratan
Ulam punika nglairaken putra dampit, lan dipunparingi asma Durgandana kaliyan Durgandini
Basa Hawai'i Basa Hawaii ("‘Ōlelo Hawai'i") ya iku salah satunggaling basa (kuna) kang digunakaké déning masarakat kapuloan Hawaii
Masarakat Hawaii, mau uga masarakat Polinesia
Basa Hawaii kagolong sajeroning basa resmi saka praja Hawaii ana ing tlatah Amérika Sarékat.
Basa Tahiti Basa Tahiti ya iku wangun basa Austronesia lan basa nasional Polinesia Prancis
Kanthi cacah panuturé kurang luwih nagnthi 120.000 jiwa
Basa Tonga Basa Tonga ("faka-Tonga") ya iku basa nasional Tonga kang kagolong sajeroning rumpun Austronesia
Basa tonga dipiturunake déning ± 100.000 jiwa panutur/panganggo
Basa kaebut kagolong sajeroning basa VSO utawa P-S-O ("predikat"-"subyek"-"obyek").
Basa Myanmar Basa Myanmar (မြန်မာစာ, "ba.ma ca" [bəmàsà]) ya iku basa resmi kang ana ing tlatah Myanmar.Sacara resmi duwé jeneng 'basa Myanmar', uga akeg golongan kang njebatake 'basa Burma'
Basa mau uga dadi salah satunggaling basa ibu déning ètnis Bamar, Rakhine lan sub-ètnis Bamar lainé
Basa Myuanmar uga kagolong sajeroning rumpun Sino-Tibet.
Kopi kedhelé Kopi kedhelé ya iku kopi kang digawé saka bahan kedhelé
Cara nggawénè padha karo nggawé kopi biyasa
Carané kaping pisan ya iku milih kedhelé kang kualitasé apik, kaping pindho cepakké nanangan banjur dipanaské, kedhelé dilebokaké ing nanangan karo diudhek-udhek utawa digangsa nganti wernané dadi ireng
Sawisé kedhelé malih ireng wernané, kedhelé diayak supaya regedane pisah
Banjur kedhelé digiling nganti lembut
Carané Gawé Kopi Kedhelé
Carané nyawiské kopi kedhelé ora béda karo kopi biyasa ya iku dicampur gula yèn kersa, dijogi banyu umob, banjur diudheg
Kopi wis siyap di ombé
Mupangat kopi kedhelé ya iku kanggo netralké racun ana ing awak, uga cocog kanggo wong kang nduwé lara magh, dharah rendhah, dharah tinggi, lan liya-liyané.
Wiswamitra Wiswamitra (Sanskerta: विश्वामित्र; "Viśvā-mitra": "mitraning donya") yaiku jeneng salah sijiné "Brahmaresi" ing Agama Hindhu kang nampa wahyu Pangéran
Jeneng Wiswamitra uga ana ing kitab Ramayana, bebarengan karo Resi Wasista
Nanging ing Ramayana, Resi Wiswamitra asalé saka keturunan satriya lan biyèn minangka raja
Wiswamitra yaiku keturunan siji ratu ing jaman India Kuno, lan dhèwèké uga diundhang "Kaushika" ("keturunan Kusha")
Dhèwèké minangka satriya kang gagah prakasa kang minangka cicit saka ratu Kusha
Salah siji saka anak papate Kusha yaiku Kushanubha, kang nindakaké upacara "Puthrakameshti" lan éntuk anak kanthi aran Gadhi minangka asile
Kaushika utawa Wiswamitra, yaiku anaké Raja Gadhi
Kaushika nggantekake bapaké lan mréntah kanthi apik
Dhèwèké banget disenengi rakyate
Sawijining dina, Raja Kaushika (Wiswamitra) karo angkatan perange kang kuwat lèrèn ing asrama Resi Wasista
Kanthi kebak sopan santun, Resi Wasista nyugati Raja Kaushika
Resi Wasista nuduhake sekabehing kaendahan lan kemakmuran ing lingkungan pertapane, kalebu lembu sakti kang diduwèni yaiku Sabala
Lembu sakti mau bisa nyipta apa baé kang dipenginake déning bandharané, kaya déné luh kang ora tau garing
Ngerti kasaktene lembu mau, Kaushika kepéngin duwé
Banjur dhèwèké ngerahake angkatan perangnya supaya ngoyok Sabala
Minangkani babagan mau, Resi Wasista ngongkon Sabala supaya nyipta angkatan perang
Ora let suwé, pertempuran kedadeyan antarané wadyabala Kaushika karo wadyabala kang diciptakake Sabala
Nalika wadyabala Kaushika kadesek, wadyabala Sabala sansaya akèh
Pungkasané Kaushika ngakoni kalahe lan lunga saka asrama Resi Wasista
Sawisé masrahake singgasana karajan marang salah sati anaké, Kaushika lunga menyang gunung Himalaya lan nindakaké tapa muja Déwa Siwa
Sawisé Siwa teka amarga gelem nampa tapane Kaushika, Kaushika njaluk supaya dhèwèké éntuk gegaman sekti
Siwa nuruti panjaluke mau lan mènèhi gegaman sakti marang Kaushika
Kanthi gegaman sekti mau, Kaushika teka manèh ing asrama Resi Wasista
Sawisé ngarahake sekabehing gegaman kang ditampa lumantar tapa, Kaushika durung bisa naklukake Wasista amarga mung nganggo siji tongkat kang jenenge "Brahmadanda", Wasista bisa nglumpuhake kabèh gegaman sektine Kaushika kalebu "Brahmastra" kang dianggep gegaman paling sekti manawa kanggo matèni wong ing Mitologi Hindhu
Amarga ngrasa yèn anugerah kang diwènèhi Déwa Siwa siya-siya, Kaushika jaluk pamit lan lunga saka asrama Wasista kanthi rasa wirang
Sawisé kalah ing asrama Wasista, Kaushika tapa muja Déwa Brahma saperlu éntuk gelar "Brahmaresi" supaya madani Resi Wasista
Sawisé tapa nganti pirang-pirang taun, Déwa Brahma teka, banjur mènèhi gelar "Rajaresi" marang Kaushika.
Nyantri Nyantri inggih punika kagiyatan calon pengantèn kakung sapengombyong nyantri wonten ing laladan ingkang celak kaliyan dalemipun calon pengantèn putri
Tuladhanipun pihak calon pengantèn putri mbiyayai utawi nyewakaken papan kanggé pengantèn kakung nyantri
Wonten ing mrika wonten perwakilan satunggal saking kulawarga pengantèn putri.
Kluster Krupuk Kluster Krupuk Désa Ngaluran Usaha pendhamelan krupuk wonten ing Désa Ngaluran Kacamatan Karanganyar, dipunmulai rintis taun 1960 déning almarhum Mbah Komar, Mbah K.Senin, lan Mbah K.Muhlisun
Tahun 1960, salajengipun dipunlajeng akenn déning Mbah supardi lan keluwargi sampe sapunika, lajeng taun 1970 tumuwuh malih wonten puluhan lan sapunika alhamdulillah sampun nyampe kirang langkung 450 indhustri rumah tangga ("home industry") ingkang nekuni babagan pendhamelan krupuk, minurut informasi saing Kepala Désa Ngaluran H.M.Tukimin Noto Wicaksono
Usaha pendhamelan krupuk wonten ing désa Ngaluran punika mampu nopang ékonomi warganipun, ing sandingane usaha pertanian lan perdagangan
Pendhamelan krupuk pertami kali terpusat wonten ing Dusun Kaliketuk, sapunika sampun nyebar wonten ing sedaya désa, malah sampun ngrambah wonten ing désa Cabean Kec
Demak, désa Mlaten Kec.Mijen lan désa Doreng Kec.Wonosalam
Panggonan Klaster Krupuk Panggonan klaster punika wonten ing désa Ngaluran Kec
Karanganyar tepatipun wonten ing KM.15 Demak – Kudus (Ajengipun Pasar Kec
Gajah) Pesadean Pesadeannipun hasil produksi kluster krupuk punika sampun jangkau wonten ing Kabupatèn Jepara, semarang, Grobogan, Kudus, Kota semarang lan Jakarta, Surabaya, Bandung
Malah sampun wonten ing Sumatera, Kalimantan, Sulawesi, NTB, Maluku, Irian Jaya punika nglalui warga désa Ngaluran ingkang pegaweyanipun wonten ing luar jawi lan nglalui pesadean rosok terutami rosok wesi
Rupa – rupa Krupuk Pepintenan rupa produksi krupuk ingkang sampun dipunhasil aken kluster punika, inggih punika: Krupuk cipir, krupuk usus, krupuk gurung, krupuk mi, krupuk lala, krupuk tempe, lan krupuk jengki
Nanging krupuk jengki punika krupuk ingkang kondhang kanggem dhaharan cemilan
Jumlah UMKM Jumlah UMKM ingkang bergerak ing babagan pendhamelan krupuk wonten ing désa Ngaluran Kec
Karanganyar kirang langkung 450 pengrajin, ingkang nyerap tenaga kerja kirang langkung 2.250 tiyang, sapérangan ageng tenaga kerjanipun saking warga setempat
Kendala ingkang di adhepi Kendhala ingkang diadhepi déning kluster krupuk: 1
Ketersediaan bahan baku tepung tapioka saking luar daerah, tepung tapioka punika dipunpundhut saking kabupatèn pati, manawi reginipun awis nanging regi sadenan krupuk punika dipuntuntut boten awis, dados manawi kasus kados makaten saged kémawon mejahaken pengrajin usaha modal alit
Manawi pengrajin dèrèng kathah ingkang manfaat aken kredit UMKM lan kredit PNPM pendésaan
Pengembangan tèknologi lan panalitèn, Sampe sapunika dèrèng wonten usaha saking pamaréntah kanggem usaha pembimbingan pengrajin krupuk, supados hasilipun pepeintenan rasa lan warni kalih labelisasi sarta piranti ingkang saged menuhi standar keséhatan
Pengarep – arep Guna ngembangaken lan mundhak aken usaha, UMKM khususipun pengrajin krupuk dipunarep aken wontenipun: 1
Pembinaan lan pelatihan – pelatihan kanggem nglangsung aken kluster krupuk, kanggem nyipta aken inovasi krupuk ingkang gadhah model lan rasa sarta dipunkemas sesuai selera pasar
Fasilitas kredit lunak ingkang berpihak bagi UMKM pengrajin krupuk nganggé sarat
Wontenipun perhatian saking pamaréntah daerah kalih pengrajin krupuk Nomer tilpun Bapak Hasyim Asy’ari 0813 2643 6813 / 0852 2564 7473 dikutip déning kluster krupuk Désa Ngaluran Kec
Demak -- 3 Juni 2012 00.43 (UTC)Nayla assifa
Masjid Dian Al-Mahri Masjid Dian Al-Mahri utawi biyasa dipunsebut Masjid Kubah Emas inggih punika salah sawijining masjid ingkang wonten ing Kutha Dhépok, Indonésia
Masjid dipun-ginakaken ngibadah salat kanggé tiyang muslim saben dinten
Kompleks masjid punika ugi dados papan plesir kulawarga amargi kubahipun adamel saking emas
Masjid punika papanipun wiyar ugi bébas dipunaksès kanggé tiyang umum, pramila papan punika asring dados jujugan plesiran kulawarga utawi ingkang namung badhé ngaso
Masjid dipunyasa déning Hj
Dian Djuriah Maimun Al Rasyid, pengusaha saking Banten
Lemahipun dipuntumbas ing taun 1996
Masjid punika dipunyasa wiwit taun 2001, bibar dipunyasa ing pungkasan taun 2006
Masjid punika dipunbikak kanggé umum ing tanggal 31 Dhésèmber 2006, sesarengan kaliyan dinten Idul Adha ingkang kaping kalih ing taun punika
Kanthi wiyar 50 hektar, wangunan masjid punika wiyaripun 60 x 120 m utawi 8000 m²
Masjid punika saged ngamot kirang langkung 20.000 jemaah
Kawasan Masjid Kubah Emas asring dipunsebat minangka kawasan masjid "termegah" ing Asia Tenggara
Masjid Dian Al Mahri gadhah 5 kubah
Setunggal kubah utama lan 4 kubah alit
Sedayaning kubahipun dipunlapisi emas kandelipun 2 ngantos 3 milimeter lan mozaik kristal
Wujudipun kubah utama kados kubah Taj Mahal
Kubah punika diameter ngandhapipun 16 mèter, diameter tengah 20 mèter, lan dhuwuripun 25 mèter
Déné 4 kubah alit diameter ngandhapipun 6 mèter, tengah 7 mèter, lan dhuwuripun 8 mèter
Ing lebetipun masjid wonten lampu gantung ingkang saking Italia bobotipun 8 ton
Relief rerenggan sanginggilipun panggènan imam ugi kadamel saking emas 18 karat
Semanten ugi wonten ing lantai kalih lan rerenggan kaligrafi ing langit-langit masjid
Manawi makutha pilar masjid ingkang cacahipun 168 linapis prado utawi turahan emas
Kanthi cara umum, arsitèktur masjid ndhereki tipologi arsitèktur masjid ing Timur Tengah kanthi ciri kubah, minaret (menara), latar lebet (plaza), lan rerenggan dekoratif kanthi èlemèn geometris lan obelisk, kanggé ngiyataken ciri keislaman para arsitekturipun
Ciri sanèsipun inggih punika gerbang mlebet ingkang awujud portal lan rerenggan geometris sarta obelisk minangka ornamen
Tritis wiyaripun 45 x 57 mèter lan saged ngamot 8.000 jemaah
Enem menara (minaret) awujud segi enem atawi heksagonal, ingkang nglambangaken rukun iman, inggilipun 40 mèter
Enem menara punika dipunlapisi watu granit klawu ingkang dipunimpor saking Italia kanthi ornamen ing sakupengipun
Ing puncakipun wonten kubah linapis mozaik emas 24 karat.
Manawi kubahipun badhé sami kaliyan wujud kubah ingkang wonten ing masjid-masjid ing Pèrsi lan India
Gangsal kubah nglambangaken rukun Islam, sadaya punika dipunlapisi mozaik linapis emas 24 karat ingkang bahanipun dipunimpor saking Italia
Wonetn ing pérangan interioripun, masjid punika gadhah saka ingkang kokoh lan inggil kanggé ndamel skala ruang ingkng agung
Ruang masjid dipundominasi warna monokrom kanthi unsur utami warna krem, kanggé maringi karakter ruang ingkang tentrem lan anget
Materialipun kadamel saking marmer ingkang dipunimpor saking Turki lan Italia
Ing tengah ruang, wonten lampu gantung ingkang dipundamel saking kuningan linapis emas 2,7 ton, igkang dipundamel ahli saking Italia.
Kutha Sléman Kutha Sléman inggih punika kutha kabupatenipun Sléman ingkang wonten ing sisih ler kilen caketipun lapangan denggung ingkang wonten patung gajahipun
wonten ing kutha sleman punika dumunung kantor-kantor papréntahan.
Aja waton ngomong, nanging ngomongo nganggo waton Ing étika saha tata krama Jawi, tiyang Jawi gadhah piwulang kamulyan utawi ungkapan ingkang langkung kathah
Satunggaling ungkapan inggih punika Aja ngomong waton, nanging ngomongo nganggo waton
Tegesipun ungkapan mau inggih punika nalika ngendika boten pareng waton utawi ngawur
Amargi manawi ngendika namung ngawur saged damel prakawis ingkang boten dipunpengini
Nanging manawi ngendikan sajatosipun tiyang kedah gatekaken patokan utawi alesan ingkang jelas ugi saged dipuntanggel jawabaken.
Serat Sabdatama Serat Sabdatama ya iku satunggaling serat ingkang dipunanggit déning R
Serat Sabdatama punika ngemot piwulang saha pitedah kanggé gesangipuntiyang, supados manungsa boten nindakaken laku ingkang ala
Sabda punika tegesipun guneman, pitedah utawi piwulang
manawi Tama tegesipun utami, saha wigati
Saéngga, tegesipun Sabdatama inggih punika pitedah ingkang utami
Wikibooks gadhah buku kanthi sesirah Gambuh Rasaning tyas kayungyun Angayomi lukitaning kalbu Gambir wanakalawan hening ing ati Kabekta kudu pitutur Sumingkiring reh tyas mirong Den samya amituhu Ing sajeroning Jaman Kala Bendu Yogya samyanyenyuda hardaning ati Kang anuntun mring pakewuh Uwohing panggawe awon Ngajapa tyas rahayu Nyayomana sasameng tumuwuh Wahanane ngendhakke angkara klindhih Ngendhangken pakarti dudu Dinulu luwar tibeng doh Béda kang ngaji mumpung
tibeng doh Béda kang ngaji mumpung Nir waspada rubedane tutut Kakinthilan manggon anggung atut wuri Tyas riwut ruwet haruhara Korup sinerung agoroh Ilang budayanipun Tanpa bayu weyane ngalumpuk Sakciptane wardaya ambebayani Ubayane nora payu Kari ketaman pakewoh Rong asta wus katekuk Kari ura-ura kang pakantuk Dandanggula lagu palaran sayekti Ngleluri para leluhur Abot ing sih swami karo Galak gangsuling tembung Ki Pujangga panggupitanipun Rangu-rangu
gangsuling tembung Ki Pujangga panggupitanipun Rangu-rangu pamanguning reh harjanti Tinanggap prana tumambuh Katenta nawung prihatos Wartine para jamhur Pamawasing warsita datan wus Wahanane apan owah angowahi Yeku sansaya pakewuh Ewuh aya kang linakon Sidining Kala Bendu Saya ndadra hardaning tyas limut Nora kena sinirep limpating budi Lamun durung mangsanipun Malah sumuke angradon Ing antara sapangu Pangungaking kaanan wus mirud Morat-marit panguripaning sesame Sirna katentremanipun
mirud Morat-marit panguripaning sesame Sirna katentremanipun Wong udrasa sak anggon-anggon Kemang isarat lebur Bubar tanpa daya kabarubuh Paribasan tidhem tandhaning dumadi Begjane ula dahulu Cangkem silite angaplok Ndhungkari gunung-gunung Kang geneng-geneng padha jinugrug Parandene tan ana kang nanggulangi Wedi kalamun sinembur Upase lir wedang umob Kalonganing kaluwung Prabanira kuning abang biru Sumurupa iku mung soroting warih Wewarahe para Rasul Dudu jatining Hyang Manon Supaya
Rasul Dudu jatining Hyang Manon Supaya pada emut Amawasa benjang sajeroning taun Windu kuning kono ana wewe putih Gegamane tebu wulung Arsa angrebaseng wedhon Rasa wes karasuk Kesuk lawan kala mangsanipun Kawises kawasanira Hyang Widhi Cahyaning wahyu tumelung Tulus tan kena tinegor Karkating tyas katuju Jibar-jibur adus banyu wayu Yuwanane turun-temurun tan enting Liyan praja samyu sayuk Keringan saenggon-enggon Tatune kabèh tuntun Lelarane waluya
saenggon-enggon Tatune kabèh tuntun Lelarane waluya sadarum Tyas prihatin ginantun suka mrepeki Wong ngantuk anemu kethuk Isiné dinar sabokor Amung padha tinumpuk Nora ana rusuh colong jupuk Raja kaya cinancangan angeng nyawi Tan ana nganggo tinunggu Parandene tan cinolong Diraning durta katut Anglakoni ing panggawe runtut Tyase katrem kayoman hayuning budi Budyarja marjayeng limut Amawas pangesthi awon Ninggal pakarti dudu Pradapaning parentah ginugu Mring
pakarti dudu Pradapaning parentah ginugu Mring pakaryan saregep tetep nastiti Ngisor dhuwur tyase jumbuh Tan ana wahon winahon Ngratani sapraja agung Keh sarjana sujana ing kewuh Nora kewran mring caraka agal alit Pulih duk jaman runuhun Tyase teteg teguh tanggon
Gunung Kendhalisada Gunung Kendhalisada mapan wonten ing désa Samban, Kacamatan Bawèn, Kabupatèn Semarang
Ing cariyos pewayangan, gunung kendhalisada punika dados papan pertapanipun Bhegawan Kapiwara utawi Bhegawan Anoman
ing sacaketpun papan pertapan punika wonten kalih sendhang ingkang dipunwastani sendhang Cupumanik Astagina lan sendhang Bimaséna
Wonten ing Basa Jawi, Kendhalisada punika dumados saking kalih tembung inggih punika kendhali lan sada
Kendhali punika ateges ngendhalèni utawi mesu nafsu ingkang wonten dhiri punika, déné sada punika wujudipun lenceng ngejejer, punika ateges sesambetanipun makluk (manungsa/ janma) kaliyan gusti ingkang akarya jagad
déné ngéngingi gunung kendhalisada ing kasunyatanipun, punika awujud gumuk (gunung alit), ing gunung kendhalisada punika wonten sapérangan panggènan kados ingkang kasebat ing ngandhap punika: Sendhang Cupumanik Astagina
Inggih punika salah satunggal sendhang utawi toya sumber ingkang wonten ing gunung kendhalisada
Dipun wastani sendhang Cupumanik Astagina jumbuh kaliyan cariyos ing pewayangan ngéngingi rebutan pusaka ingkang namanipun Cupumanik Astgina antawisipun Anjani, Subali lan Sugriwa.Ingkang pusaka punika lajeng dipunbucal Resi Gotama dhateng sendhang ingkang salajengipun sendhang punika kawastanan sendhang Cupumanik Astagina
Sendhang punika ugi ingkang dados papan pertapanipun Dewi Anjani
Anoman sadèrèngipun nglampahi tapa brata ugi langkung rumiyin sesuci ing sendhang punika
lan wekdal sapunika sampun karenggan kanthi yasan permanèn ingkang ing dinten-dinten tinamtu kanggé ngawontenaken acara adat utawi jamasan pusaka
inggih punika satunggal sendhang malih wonten sacaketipun sendhang Cupumanik Astagina, nanging wekdal sapunika sampun boten wonten toyanipun, saéngga namung kantun tilas sendhang kemawon
Dipunwastani sendhang Bimaséna amargi rumiyinipun kacariyos sendhang punika dados panggénan sesucinipun Bima utawi Werkudara sasampunipun dipungodhog ing kawah Candradimuka
Kacariyos mula bukanipun gunung Kendhalisada punika dados papan pertapanipun Bhegawan Anoman inggih punika, awit Anoman sadèrèngipun pikantuk wangsit saking Déwa supados tapa brata ing papan punika ing rèh kanggé ngawat-awati pokalipun Dasamuka ingkang ngumbar angkara murka.Pramila Anoman kedah mertapa wonten ing papan punika
Déné Anoman punika piyambak nun inggih putra saking Dèwi Anjani
Kacariyos Dèwi Anjani pikantuk wisik saking Dèwa bilih Dèwi Anjani kedah nglampahi tapa brata ing satengahing sendhang kanthi cara ngambang, Déwa ugi paring wisik bilih sadangunipun nglampahi tapa brata, Dèwi Anjani boten kepareng nedha napa kémawon kajawi namung manawi wonten ron ingkang kéntir ing ilining toya, ron punika ingkang pareng dipuntedha
nalika Dèwi Anjani tapa brata, Bathara Surya dugi ing papan mriku
Mangertosi yèn ta wonten wanodya kang sulistyèng warni nembé tapa brata wonten mriku, dumadakan kamanipun Bathara Surya tumètès
Lan kama punika kanthi boten kasengaja dhawah ing salumahing ron ingkang kentir nut ilining toya
Kaleresan Dèwi Anjani nyumurupi ron punika, Dèwi Anjani kémutan piwelingipun Déwa lajeng ron punika dipundhahar
Sasampunipun dipundhahar boten wonten kadadosan punapa-punapa, nanging dangu-dangu padharan Dèwi Anjani tansaya ageng
Pranyata Dèwi Anjani lajeng mangertosi bilih piyambakipun ngandhut
Sabibaripun tapa brata Dèwi Anjani lajeng kondur
Nanging, saiba kagetipun manah Resi Gotama sareng mangertosi bilih Dèwi Anjani ngandhut
Pungkasanipun Dèwi Anjani dipuntundhung déning Resi Gotama
Lampahipun Dèwi Anjani dumugi malih wonten ing papan pertapanipun wiwitan
Wonten mriku Dèwi Anjani dipuntuwèni déning Bathara Surya lan dipunparingi mustika Cupumanik Astagina ingkang mangké wonten tembé dados rebutanipun Anjani, Subali, lan Sugriwa.
salajengipun Dèwi Anjani anggènipun ngandhut sampun sawatawis dangu, sampun wancinipun Dèwi Anjani babaran
Ing wekdal babaran, banget gawokipun Dèwi Anjani sareng mangertosi si jabang bayi punika wujud wanara séta utawi kethèk putih
Jabang bayi lajeng pinaringan nama Anoman, nama Anoman punika boten namung nama ingkang lumrah kemawon
Nanging wonten teges ing salebeting nama Anoman punika, manawi kajarwakaken Anoman punika tegesipun ananing manungsa mung kanggo iman.
Kulawarga basa Lampung Rumpun basa Lampung ya iku saklompok basa kang dicaturaké déning "Ulun Lampung" mligi ana ing Provinsi Lampung, kiduling Palémbang lan pasisir kulon Banten
Rumpun iki mapadeg saka:
Cethot Cethot utawa Cenil iku jajanan Indonésia sing asalé saka Jawa Tengah
Panganan iki digawé saka téla pohung sing diparut banjur didang
Jajanan iki wujudé bunder, cilik
Lumrahé jajanan iki ana warna abang, ijo, lan kuning.
Franz Ferdinand saka Ostenrik Franz Ferdinand von Habsburg (lair 18 Dhésèmber 1863 – séda 28 Juni 1914, yuswa 50 taun) inggih punika archduke (adipati utama) saking Ostenrik-Honggari lan pewaris Kamaharajan Ostenrik-Honggari
Panjenenganipun dipunpejahi ing taun 1914 ing Sarajevo déning Gavrilo Princip inggih punika salah satunggaling anggota "Tangan Hitam", golongan nasionalis Serbia.
Pasar Sayung Pasar Sayung iku salah siji pasar tradhisional kang mapan ing Kabupatèn Demak
Pasar Sayung manggon ing dalan gedhé antarané Sayung-Demak Désa Purwasari, Kacamatan Sayung, Demak
Pasar kang ana ing persis pinggir dalan iki naté kobong rikala tahun 2002
Kurang luwih ana 640 kios kang ludhes kena geni
Para pedhagang kepeksa ngalih ing wangunan pasar anyar (Pasar Sayung saiki) kang ana ing sisih pasar kang lawas
pisanan ngalih ing pasar anyar, Pasar Sayung ora ramé kaya racaké
Pedhagang luwih seneng nggawé kios sementara ing pinggir kali tinimbang kudu manggon ing kios kang wis dicépakaké ing jero pasar
Alesané, amérga pasaré isih sepi lan ndadèkaké dagangan ora payu
Nanging saya suwé para pedhagang gelem manggoni kios ing jero pasar lan ndadèkaké pasar saya suwé saya ramé
Nganti saiki Pasar Sayung isih ramé lan dadi tujuané warga kacamatan Sayung lan sekitaré kang arep blanja.
Iwak Pèyèk Iwak Peyek ya iku tembang kang ditembangaké déning Trio Macan kang sempet kondhang ing awal taun 2012
Tembang iki digawé déning H
Imron kang awal bukané dienggo gawé nyemangati suporter bal-balan kesebelasan Persebaya
Banjur, ing awal taun 2012 tembang iki diarasemen manèh déning Trio Macan dadi tembang dangdut koplo
Ora ngira, ora nyana yèn tembang versi koplo kemau malah dadi tembang kang paling kondhang ing mangsa awal taun 2012
Sangking kondhange tembang iki, saben radio uga stasiun tv ngendhi baé, saben acarane mesti ana sangkut pautane karo tetembangan iki, alias deman iwak peyek
Iwak Peyek nasi jagung sampek tuek, sampe nenek trio macan tetap di sanjung Iwak Peyek.
Iwak Peyek nasi gule sampek tuek, sampe nenek trio macan tetap oke ooo… ho..ooo..oooo ooo… ho..ooo..oooo Disini aku menghibur kamu Menyanyikan bergoyang bersama kamu Disini aku mengajak kamu Bergembira dan bahagia selalu Disini aku menghibur kamu Menyanyikan bergoyang bersama kamu Disini aku mengajak kamu Bergembira dan bahagia selalu ooo… ho..ooo..oooo ooo… ho..ooo..oooo
Pulo Rote Pulo Rote inggih punika salah satunggaling pulo ingkang dumunung ing Nusa Tenggara Wétan
Rote misuwur kanthi budidaya lontar, wisata alam pantè, musik sasando, lan topi adat Ti'i Langga.
Pasisir Siyung Pasisir Siyung inggih punika salah sawijining pasisir ingkang mapan wonten ing sisih kidul Tepus, Gunungkidul
Saking kutha Yogyakarta sawatawis 70 km
Saged dipunjujug kanthi sepedha montor utawa mobil amargi taksih awrat umpami nitih angkudan désa